السلام عليكم ورحمة الله وبركاته الحمد لله رب العالمين له الحمد الحسن والثناء الجميل واشهد ان لا اله الا الله وحده لا شريك له واشهد ان محمدا عبده ورسوله. وبعد فاسأل الله سبحانه وتعالى
ان يسددنا واياكم لما فيه خير ويجعلنا ممن يتأسى بهؤلاء الكرام مزاهل حديثنا عن الكريم المبارك المرضي عنه من الله سبحانه وتعالى وهو ربيع بن كعب قلنا ان ربيعة رضي الله عنه ده كان شاب
الصغير اه السن كبير المقام اه متسع الصدر ممتلئ الفؤاد اه قذف الله سبحانه وتعالى في قلبه نور الايمان ولما آآ حب الاسلام وآآ قذف الله سبحانه وتعالى فيه الراحة
قرر وخد قرار ان هو يقرب من النبي صلى الله عليه وسلم. يقرب من مصدر النور. يقرب من الهداية وده امر مهم جدا لان في ناس كتير بيكون خد قرار
ان هو خلاص عاوز يكون كويس لكن للاسف بيقع وبيقع وقعات وحشة قوي وبعيدة قوي والوقعات اللي هي مش وقعات يعني بيقع وبعدين يرجع تاني يكمل في الطريق لأ بيقع ويكمل في الطريق الايه؟ السيء دوت
المشكلة فين بقى احد المشكلات او احد الاسباب لهذه المشكلات ان هو بعيد عن مصدر الضياء بعيد عن مصدر النور فبيكون الانسان كلما ابتعد عن النور ابتعد عن الصحبة الصالحة
ابتعد عن الهداية ايه اللي بيحصل السنة لما بيبعد خلاص انت انت ابتعدت عن محطة الوقود فبالتالي هتقع وعشان كده قلنا من مداخل الشيطان ومن خدع الشيطان على الانسان ان يورطك
انك عما تغلط يقول لك ابعد عن الناس الكويسة ابعد عن القرآن ابعد عن الحلقة ابعد عن مصدر الضياء. هنا ايه اللي يحصل خلا بك الشيطان واذا خلا بك الشيطان
فاكيد انت عارف عافانا الله واياكم هيكون مآل ايه؟ الخلوة ديت ايه فربيعة رضي الله عنه هو حاول بقدر الامكان يكون ان الهدف وان يقرب فقط من آآ مصدر النور. فعمل ايه بقى
عرض ان هو يخدم النبي صلى الله عليه وسلم وراح والنبي صلى الله عليه وسلم قبل ان يقترب آآ هذا الفتى المعي من النبي صلى الله عليه وسلم. يقول وكنت اخدمه
نهاره كله فازا انقضى النهار وصلى العشاء الاخيرة واوى الى بيته اهم بالانصراف. طبيعي بقى اروح بقى شوف ايه وضعي والكلام ده وده سبحان الله في امهات كتير بتعمل كده يعني مسلا في امهات بتبعت ولادها عشان يتدرب سباحة. صح
وفي امهات ولادهم النادي عشان يتدرب كورة قدم ولا حاجة اه في امهات يقدروا يودوا اولادهم ياخدوا كورسات اه لغات في امهات بيودوا اولادهم عشان يتعلموا رياضة قتالية كونوا فوق الكاراتيه بتاع او الدفاع عن النفس. او اي حاجة تعود على الصحة
الجسدية وده شيء جيد في المجمل وفي ناس بيبعتوهم ان هم محتاجين ماديات وكده يبعتوا ولادهم يشتغلوا مع الناس اصحاب المهن وكده. او لو هي عاوزاه ابنه يتودك اكتر بينزل المصنع احيانا مع باباه ولا مش عارف ايه والكلام ده
الشاهد ان كل واحد بينزل ولاده يعني فكرة ان احنا ما بننزلش لأ احنا بنزل ولادنا بنزلهم ايه يعني كان في احد الاخوات اه كل شوية تقول انا ما عنديش موعد ما عنديش وقت
مش لاقية آآ الضغط الوقت ومش عارف ايه يوم من الايام حبت ابنها وولادها يتدربوا السباحة كانت تنزل وتزل معهم بالسلاس ساعات لغاية ما هما يخلصوا وشوفوا بقى طريق الطريق رايح جاي وبتاع انت جبت الوقت ده كله منين
آآ لا هي عشان هي مؤمنة وعندها الاهتمام ده الاهتمام بيجيب همة الاهتمام بيجيب همة انت اما بتهتم بحاجة بتجيب همة في ناس اوائل على الدفعة بتلاقيهم احيانا يتقابلوا في مطعم وياكله
احيانا اوائل على الدفعات تلاقيهم ممكن يمارسوا رياضة معينة هو بيحبها وتلاقي بقى الهوايات بقى اللي هي ايه كانت زمان جمع الطوابع ومش عارف ايه انتم عارفين الجامعات دول الناس دي
في ناس لغاية دلوقتي عندهم هوايات معينة. طب هو بيمارس الهواية بتاعته امتى بصوا يا جماعة كل واحد بيستطيع ان يجيب وقت لكن لاهتماماته الاهتمامات بتجيب الاوقات شفتي انت حضرتك ما كنتيش لاقية وقت خالص خالص ولا فاضية لاي حاجة. مرة واحدة بقى جروب الاستشارات ما شاء الله بقى واخد معزم ايه؟ وقت كتير من
للنساء ونخش بقى وبتاع وجروب المطابخ وجروب مش عارف اللبس وجروب مش عارف آآ آآ حريات لازواجنا وآآ مش عارف فين ففي حاجات كتير بنلاقي ما بندور بنلاقي في ناس الجماعة بتوعوت الريجيم
ما شاء الله عندهم هتلاقيه مشارك دلوقتي وداخل في خمسين جروب بتاع ايه الريجيم ومش عارف ايه وهنا طريقة ايه وده طريقة عارفين انتم الجماعة دول فكل واحد بيدور ويلاقي
وبتلاقيها بقى تلاقي مسلا ايه خالتك عمتك باعتة لك رابط كده على اليوتيوب ازاي تعمل البسلة مش عارف آآ في كم وقت مش عارف بدون ما تعمل ايه. طب انا ما لي يا خالتي وما لي يا عمتي انا بالبسلة والله هي
هي لاقية وقت وقعد ايه في الحتة دي مرة كمان في شباب بيشتكوا مامتهم بتشتكي ان هم بيضيعوا وقتهم على النت فيقولوا لي هو في نت اصلا! ده النت كله خلصان
اه ماما بتخلص المساحة اللي متاحة لنا فماما بتخلصها ازاي فقال ماما بتقعد حوالي من خمس ست ساعات على اليوتيوب. طبعا هي اتجننت ازاي ومستحيل وكده؟ قال لها طب تعالي تعالي
وراحوا مطلعين الموبايل قال شف حضرتك اهو على اليوتيوب الوقت قد ايه اللي بيتاخد وكله بقى اللي هو ايه؟ وصفات السعيدة ومش عارف ايه ومش عارف ايه وخشونة الركبة. وازاي ترتب المطبخ وازاي تعمل كزا والدنيا جميلة. تيجي تقول يا جماعة
طب ايه رأيكم لو نعمل آآ لو حضرتك تشاركي كده ايه في لقاء مرة في الاسبوع ولا اتنين تتعلمي تلاوة القرآن رسالة الرحمن دي تتعلميها التي ارسلها الله اليك تعرفي. والله ما لاقية وقت وهجيب وقت منين والعيال ومش العيال والكلام ده كله
لأ هو انا مش لاقي صدق بس لكن هو الوقت موجود. الصدق اللي مش موجود الصدق في اللي انا الاصل اصل دار الاخرة. الصدق اللي انا املى صحيفتي بالخير دي ليست من اهتمامات
كتير وبالتالي مش هتلاقي وقت فهو ربيعة نلاقي وقت اه هو لاقي وقت زي ما كتير لاقي وقت فيه بقى امهات يعني كنت في حديس كده من حوالي آآ تمانية واربعين ساعة او اقل
ناس في اقصى بلاد الله خارج اللي بينك وبينهم قارتين مسلا شوفوا يا جماعة عاوزين ينقلوا من بلادهم دي ويسيبوا يعني الاخت هتسيب زوجها وزوجها هو اللي بيقول عاوزين الاولاد يسافروا
وزوجتي تسافر ويقعدوا ست سبع شهور في المكان ده وبعدين يرجعوا على الامتحانات وانا احاول ازبط لهم الحاجات اونلاين ويخشوا الاختبارات اونلاين بس انا عاوزهم ان في خلال السنتين دول يحصل معهم واحد اتنين تلاتة اربعة وعاوزهم ان هم يتمسكوا باللغة اكتر وبالدين اكتر ومهارات الحياة اكتر
طب وهيتنقل فين ؟ هو مسلا مسلا في في القاهرة ساكن في في مصر ساكن في الاسكندرية. لأ هيروح ينقل مسلا في شبين هينقل في القاهرة ينقل في الزقازيق هنا في المنصورة ليه؟ لان في مكان هنا ممكن يلاقي فيه حد يتابعه
انتم عارفين ان في ناس عايشة كده وسطينا وكتير منا دلوقتي يتمنى ان هو يروح للفردوس الارضي ده ويقول لك احنا بقى ده سافر كندا ده راح استولاريا ده هو في امريكا ده مش عارف ايه الكلام ده
الناس راجعة يا جماعة فالشعور ده انا باحيي هؤلاء الاباء وتلك الامهات وهؤلاء الاولاد بيكون عندهم الشعور ده انا في يوم من الايام كان في شباب مولودين في امريكا ومعهم الجنسية
والشباب دول جم على تالتة اعدادي كده تانية اعدادي. اه نزلوا مصر وبينزلوا على الامتحانات فقط هناك يعني فكان في واحد منهم انا اداعبه يعني واسمه عبدالرحمن واهزر معه. اقول له يا عبدالرحمن في حد يسيب امريكا يا عبدالرحمن؟ ده الناس كلها عاوزة تيم. فهو يروح ضاحك كده يقول لي واضيع ديني يا شيخ اضيع ديني
بقول له انت انت كنت ممكن دينك يضيع اقل من غصب عني ومش مش وانا واخد بالي الكلام ده كان بيقوله لي يا جماعة وهو في اولى اعدادي الكلام ده كان بيقوله لي وهو في اولى اعدادي
فربنا يحفزهم ويسبتهم آآ وممكن سبحان الله الانسان يسكن عن في المدينة المنورة وآآ وما يكونش كويس ويسكن في تل ابيب ويكون صالح. بس في الاخر انا متعبد ان انا اخد السبب
مدى النسبة ايه؟ العب على الاستسناءات ديت فنسأل الله ان يسترنا في الضرائب. الامهات دي اللي هي ام ربيعة والبيت اللي كان فيه ربيعة وهمة ربيعة دي احنا محتاجينها يا شباب محتاجين انك النهاردة انك تاخد بالك مش تبقى نازل
النهاردة انا نازل اصلي الفجر الساعة اربعة وخمسة انزل اصلي الفجر الاقي فيه شباب آآ اعرفهم يعني شباب تانية اعدادي وتالتة اعدادي ايه يا شباب رايحين فين؟ عندنا درس الساعة اربعة
يعني عشان الساعة اربعة بينزل ينزل الساعة اربعة وينزل مش عارف الضهر وينزل مش عارف ايه. تيجي تقول لهم بقى طب والفجر فين ؟ والله بقى ضهري وواجعني ومش عارف ايه. طب صليت العصر في المسجد؟ طب مش عارف
في لا ما فيش. طب فيه وقت للقرآن؟ والله انا في سورة الايه؟ خلاص انا فالحمد لله خلصت النساء. انت لسه في النساء في ناس خلصت خلاص الخاتمة الاولى وداخلة في التانية يا حبيب قلبي انت وهو
فالشعور ده انا بخلي ولادي على فكرة ولادنا يا جماعة همتهم زي همة السلف الصالح وقد تكون اشد بلاش كلمة قد تكون اشد زي همة السلف الصالح بس احنا دافعينها في الدنيا
شوفي ابنك بيقرأ عدد ساعات قد ايه وبيزاكر عدد ساعات قد ايه بيحضر دروس قد ايه في الاسبوع الواحد كمية المعلومات اللي بيحضرها وبتاع والنهارده لو حضر درس واحد بس كتير ومش درس شرعي يعني. كتير وبتاع ويلاقي وقت منين وكده لأ هو لاقي وقت
الاحياء ويلاقي وقت للكيميا ويلاقي وقت للانجليزي ويلاقي وقت لكل حاجة بس مش وقت وكل الحاجات ديت حلوة عادي جميلة قوي اه بس الحاجات دي كلها يا جماعة لازم تبقى انت عارفه دي نهايتها ايه؟ يعني الحاجة دي هتنتهي امتى؟ وهتنتهي فين
في علم يا جماعة لو انت درسته احنا هنبعتك دلوقتي بعسة هولندا وتخيل يعني ان انت هتروح هولندا. هولندا دي في خمس حاجات هتدرسها في حاجتين منهم لو درستهم هترجع مصر تشتغل في الشهر بعشر تلاف دولار
والتلات حاجات لو تخصصت فيهم التانيين راتبك في مصر الف وتمنميت جنيه تاني تاني المسال ولا الدنيا واضحة؟ احنا هنبعت دلوقتي وهنبعت حضراتكم كل اللي بيسمعوني دلوقتي هنبعتهم بعثة لهولندا
خلاص؟ ما تخرجش بقى في الورد وتقول هيبعتنا دولة كافرة عدي النقطة دي فهنبعتكم البعثة دي البعسة دي فيه خمس علوم تدرسوها تتخصصوا فيها في منهم علمين الف وبه لو تخصصت فيهم ودرستهم في الست شهور دول او في السنة دي هترجع مصر تشتغل بخمستاشر الف دولار
في الشهر العلوم التانية لو درستها واتخصصت فيها هترجع مصر تشتغل بالف وتمنميت جنيه هل في مساحة انك تتناقش وتختار ولا ونفس المجهود بالمناسبة نفس المجهود والعلوم كلها براحتك عاوز تاخد دي او دي او دي هتختار
طيب ازا انت اخترت العلم واخترت التخصص اللي اسره ممتد في المستقبل اللي جاي صح انت شف بقى وقتك ووقت ولادك انت دلوقتي شاغلهم بالاسر الممتد بكرة قد ايه؟ انا بكرة هدخل تربتي وحضرتك هتدخل تربتك وكلنا هندخل التربة وهندخل
قبرنا وهنروح نقابل ربنا. ايه السؤال بقى انت دلوقتي اخترت الف وباء ولا اخترت جيم ودال وهه ده في ناس اختاروا سين وصاد فنسأل الله لنا ولكم الستر واسأل الله سبحانه وتعالى ان نحفظ ان يحفزنا ويجعلنا سبب لحفز دين ولادنا
وفلاح ولادنا في الاخرة فالمعنى ده مهم جدا مش شرط العلوم الشرعية بس اللي ممتد اسارها في الاخرة. لأ العلوم الدنيوية لو اتحقنت بنية اخروية ماشي الكلام ده مهم جدا يجي واحد يقول لي طيب احنا مش لاقيين حاجة او انت كنت لاقي مدرس
اه جغرافيا او انت كنت تلاقي انا ايامي انا كنت بقى كان في حاجة اسمها المستوى الرفيع كانت حاجة كده ما كاتش رفيعة خالص يعني بس كان اسمه كده المستوى الرفيع. كنا كمان اقتصاد وكده. هو كان في حد بيدرس اقتصاد؟ الناس كانت بتجيب واحد من تحت الارض يدرس بتجيبوه
والاتنين دول واخد فاحنا بندور وبنلاقي انت حضرتك بنتك خدت الماني ولا خدت صيني على الجديد ده النهاردة بينزلوا اللغة الصينية بتجيب حد يدرس صيني انت كنت تعرف حد في المنطقة بتاعتك بتعصيني
انت تعرف الصيني والنيش والكلام ده لكن لغة صينية ما تعرفش. انت تعرف الصيني دي ماما موجود عشان ماما تنزل وتشوف الصينيين دول عاوزين منك ايه جبت الناس؟ اه عشان دي اهتماماتك
دي اهتماماتك. النهاردة الزوج والزوجة بيرتبوا ان يسافروا فين اربعة وعشرين ساعة طيران واربعين ساعة طيران. ليه؟ يروحوا بلاد في اقصى الدنيا كلها ليه؟ عشان امورهم تتظبط دنيويا وتحسين الدخل المادي
جميل امر مباح في النهاية امر حاجة مباحة يعني ازا كان طيب ليه بقى ما بنعملش الحاجة ديت للاخرتنا ربيعة رضي الله عنه اللي خلانا نستطرد قوي كده ان الموقف بتاعه ده يحفزك
امتى يكون ابنك ده وقف لخدمة الاسلام امتى يكون ابنك ده تبقى عندك مشروع انا يباهي بي الملائكة يباهي النبي صلى الله عليه وسلم يباهي بي آآ على المحشر ان شاء الله والله سبحانه وتعالى يباهي بهؤلاء. ليه ابنك ما يكونش وقف
لابنك النهاردة زي ما احنا بنعمل حاجات كتيرة جدا انا اعرف احد الافاضل عمل مستوصف طبي طيب ليه؟ يقول لي عاوز اشغل ولادي بخير ومسكهم انت عندك الحسابات وانت عندك كزا وانت عندك كزا وغرقهم في الموضوع ده. وبرضو بيدرسوا حياتهم الدنيوية عادي والدنيا ماشية
بس بيقول لي انا حبيت اربطهم برسالة اذا هم مشغولين بها ليل نهار هو راجل سري وبتاع. فزي ما ممكن يعمل للناس ديت يجيب له عربية ينشغل بها. هو جاب له حاجة برضو وهيلاقي فيها شعور بالانجاز وان هو بيدير والكلام ده
فيعني الله سبحانه وتعالى لا يرد صادقا. طب وولادي كبروا وانا ما ربطهمش بالتربية وانا فهمت غلط وبتاع متأخر. احفادك بقى آآ اولاد قرايبك ايا كان بقى اتحركوا فالصادق ربنا هيفتح له الابواب وهيدله ان شاء الله
فبيقول فانا كنت آآ اخدم النبي صلى الله عليه وسلم وهو يصلي العشاء انا اروح انام لكني ما البس ان اقول في نفسي الى اين تمضي يا ربيعة؟ هو انت رايح فين يا ربيع؟
يعني سبحان الله طب ما انا طول اليوم مع النبي انا رايح انام انا رايح اقضي مصالحي بقى رايح ايه عادي بقى حياتي يعني امارسها فبيقول انا بدأت نفسي تقول لي ايه
الى اين تمضي يا ربيعة؟ فلعلها تعرض لرسول الله حاجة في الليل تقول له انت رايح فين يمكن النبي صلى الله عليه وسلم يحتاج حاجة بالليل فما يلقكش انت ساهم في كنانة محمد
بس يعني يطلب حاجة يلاقيك على طول فاجلس على بابه ولا اتحول على عتبة بيته. بيقول بقى كان الشعور ده يجي لي فاروح اقول ايه. طب انا اروح ليه؟ طب ما هي نومة بنومة اه. طب ما خليك قريب منه
اسعى اما يصحى يلاقيني جميل اوي يا جماعة انك تكون كده مع الاسلام انك تكون كده مع فريق متطوع او فريق مجتمع على خير او خدمة دين الله سبحانه وتعالى او بيقدم خدمة للمسلمين
آآ لها نية انك تقول كده الى اين تمضي يا محمد؟ الى اين تمضي؟ يا فلان الى اين تمضي؟ يا ناهد او يا هند يا مروة. انت رايحة فين فلعلها تعرض للاسلام حاجة
في ليل او نهار خليكوا قريبة خليكوا قريبة من آآ آآ نداء الاسلام لما تلاقي كده يا خيل الله اركبي تركبي على طول. تسمعي النداء تتحركي تسمعي ان ده احنا بنعمل حاجة للفقراء تتحركي. النهاردة بنعلم الايتام دينهم وعقيدتهم تتحركي. النهاردة مجمعين كبار السن وبنحاول بقدر
كان نحببهم ربنا سبحانه وتعالى ونحببهم في اللي باقي من عمرهم وياخدوا انطباع ايجابي عشان يقبلوا على الطاعة فيكون انا ممن عسل ساعد في هؤلاء ان الله اذا احب عبد عسله. قالوا وما عسله يا رسول الله؟ قال ان يوفقه لعمل خير يقبض عليه
في واحد من الشباب كان بيقول لي انا عندي مشروع اسمه مشروع التعسيل التعسيل ده بيقول لي انا الصاد كبار السن اللي في المساجد وفي المسنين واحاول اصطاده كده واطلعه من الايه؟ الجو اللي اللي هو فيه. واحاول اقربه اقربه اقربه من اي طاعة. امسك ده امامة ازان المسجد
وامسك ده آآ مش عارف ان ده اللي نضف يوم الخميس وآآ ويقول امر على ده وانزله بالليل اقول له يلا يا عمو يقول لي على فين ؟ اقول له بس انا مستنيك اركب العربية معي معي
آآ عشر شنط كده نروح نوزعهم. يا ابني انا تعبان لأ ازاي وانت لك نزرة برضه كده في الناس وتقول لي ده يستاهل وده ما يستاهلش ؟ يقول لي يا راح حركهم
الكبار دول ان هم ايه؟ يقبلوا على الله سبحانه وتعالى. فسبحان الله في ناس شغالة واعمال بسيطة قوي. يعني لا محتاجة بقى نجمعهم في جامع ولا نجمعهم في درس ولا نجمعهم كزا. اعرف واحد من الشباب يقول لي هو تاجر يعني
وله آآ بقى ايه يعني هو برضو له زمايله تجار وولادهم بقى ناس بقى يعني عارقين في التجارة وكده فبيقول احنا عاملين لقاء كده ايه شهري هو زاهرا ان احنا
نجتمع في بيت واحد منهم. يعني النهاردة نتغدى هنا الشهر الجاي اه هنجتمع في فيلة التاني مش عارف ايه كده يقول لي هو الهدف اجتماع ظاهرا اجتماع لكن حقيقته ان انا بزكرهم بالدار الاخرة ازكرهم بالجنة ازكرهم باي حاجة يعني اشوف اي موقف كده افتعل ان احنا ايه نزكر بعض بالله
اقول حكم من احكام التجارة ان احنا بنقع فيه كلنا. فيقول الناس بفضل الله بقوا بيعملوا هم لوحدهم الخير وبدأوا يعملوا كل واحد يعمل مبادرة لوحده وبدأ وكل واحد يطلع جزء من ماله وقف اللي يطلع تلاتة في المية واللي يطلع واحد في المية واللي يطلع اتنين ونص في المية
معاني جميلة قوي للي شغالين عشان كده بأكد على اما بتكون صادق ربنا بييسر لك امرك. يعني اما بتكون صادق يعني في شاب في اولى اعدادي عندي في الحي مرة اتصل بي
قال لي هو حضرتك معك تمر فما فضول عندي كده فبقول له ليه بتسألني يا عمر؟ عاوز تمر؟ قال له اصل انا مجمع كده زمايلي وآآ بعد الدرس كده قلنا ايه ان
آآ كل واحد جاب من مصروفه وروحنا آآ جبنا اربعة كيلو تمر وحطيناه في اكياس كده عشان نفطر الناس بس للاسف لسه في اكياس كتير والتمر مش معنا فلوس ان احنا نجيب يعني
فقلت بقى اكيد حضرتك عندك تمر ولا كده نمر ناخد من عندك تمر اهو شاب في اولى اعدادي وهو وزمايله بس يشغلوا بعض بعد الدرس. وشباب يعني مش معروف عنهم ان هم يعني بقى ايه آآ
الناس الصوامة القوامة اللي قاعدين لا لا الشباب عادي جدا جدا بيروحوا يلعبوا كورة ويروحوا يعملوا كزا ويعملوا كزا بس رجالة رجالة تلاقيهم يوم الجمعة بدري يروحوا الجمعة ينضفوا المسجد وبتاع والكلام ده كله ويبعدوا الناس عشان الايه التباعد
معاني كده ايمانية ان ابنك ينتمي لهزا الدين دي حاجة حلوة اوي اوي فيقول فانا قلت لنفسي ايه اللي انت بتعمله يا ربيع ده فاجلس على بابه ولا اتحول عن عتبة بيته
وقد كان النبي صلى الله عليه وسلم يقطع ليله قائما يصلي. بيقول كان النبي صلى الله عليه وسلم بالليل بقى يقيم الليل قبل ما يناموا كده فربما سمعته يقرأ بفاتحة الكتاب فما زال يقررها هزيعا من الليل صلى الله عليه وسلم. يعني شطرا من الليل. نص الليل وقيل نصفه
الفاتحة قعد يكررها. ايه الفاتحة دي فيها ايه؟ عشان النبي صلى الله عليه وسلم يكررها الفاتحة دي يا جماعة اه انا بسميها امواج التدبر امواج الفتوحات. عارفين موج البحر؟ ما بيقفش
هي الفاتحة برضو ما بتقفش طول ما انت واقف قدامها قاعدة تهف عليك وتنفحك نفحات طول ما تعرض قلبك لها هتلاقيها ايه رايحة جاية وتديك آآ كل كل ايه؟ مش كل يوم. لا كل ركعة بتصلي فيها بتقرأ الفاتحة تلاقي الفاتحة تروح ايه؟ لاطشاك واحدة. عاملة زي موج البحر بالزبط
طوب كده بتبقى واقف قدام موج البحر ومستمتع وكل شوية تعمل سيلفي كده طب استنى استنى الموجة اللي جاية دي هي كده برضه الفاتحة. الفاتحة كده معك للي يعيش معها. واسأل الله سبحانه وتعالى ان يرزقنا وقت نبقى نعلق عليها يعني
فيقول فما زال النبي صلى الله عليه وسلم يكررها هزيعا من الليل حتى امل انا فاتركه او يغتسل بعيني فانام. بيقولوا لدرجة ان ده من الكراهية لغاية ما يروح في النوم. وبعدين يعني
ما هو يا جماعة حسب القلوب كلما القلوب اتسعت كلما غرفت هو قال بالنبي صلى الله عليه وسلم متسع فبيغرف فبياخد وهي العطاءات دي كل واحد بياخد على حسب الاناء اللي داخل به
انا النهاردة عازمكم كلكم كلكم في مفتوح عندنا في المسجد مسلا فحضرتك داخل معك ايه؟ او اقول لكم دلوقتي كل واحد احنا مش معنا طباق يا جماعة كل واحد هياخد في الحاجة اللي جاي بها
فحضرتك جايب شوكة بلاستيك معك هتاخد على قدك في واحد تاني بقى داخل معه اناء معه كده زي كوباية هياخد على قده في واحد معه حلة في واحد معه برميل في واحد معه كونتينر
ده جاي هياخد ايه بقى هو كده برضه في ناس بتقبل اه على على الخير زيه في واحد بيقبل على التراويح معه معلقة شوكة بياخد كده يا دوب بيتدل كده
وفي واحد داخل ده ده مع يعني يا جماعة الاذان نفسه خطف خطفه. مع الاذان كده وهو بيقول الله اكبر وهو مستحضر كده ان ربنا اكبر وان شرع ربنا كبير وشوفوا السيطرة بتاعة رمضان وشرع تمكن الكلام ده من سطوة القلب. معاني بقى
كبيرة قوي فده داخل من اول الصلاة من اول الاذان ده لاقط الدنيا ملقطة معه وجميلة اوي يعني في واحد بيقول لي النهاردة العصر عارف من عيوب الكمامة ايه؟ فبقول له ايه؟ قال لي بتحرمك ان اللي قدامك ما يشوفش ابتسامتك. اللي النبي قال وابتسامتك في وجه اخيك صدقة
واحد بيقول لي بقى ميزتها بقى ان هي بدأت تدربني على ابتسامة العيون فبحاول بقدر الامكان اللي انا ابتسم بعيني. لان هو مش شايف ايه آآ في ناس كده اه في ناس كده
دي ناس مركزة طبعا بابتسامة العيون دي البنات مع البنات والرجالة مع الرجالة عشان كلامي ما يتفهمش في غير سياقه فيقول فانا كنت اقعد قدام النبي صلى الله عليه وسلم
فتغلبني عيناي يقول وربما سمعته يقول سمع الله لمن حمده. فما زال يرددها زمنا اطول من ترديده لفاتحة الكتاب وقد كان من عادته صلى الله عليه وسلم انه ما صنع له احد معروفا الا احب ان يجازيه عليه بما هو اجل منه. دي
مع عبادة دي عبادة من عبادات الكبار ودي اخلاق الكرام في ناس كده ناس تقيلة بعد كده يقول لك فلان ده تقيل وعندها لأ ده منصبه عالي قوي. فيه ناس كده في الاخلاق عاليين اوي
فلما حد يجي في يوم من الايام يصنع لك معروف على فكرة المعروف ده ممكن يكون باللسان ممكن يكون معروف او معنوي هو بيقول ايه بقى من عادة النبي انه ما صنع له احد معروفا الا احب ان يجازيه عليه بما هو اجل منه
معنى مهم قوي قوي وفيه يا جماعة انواع من المعروف مش هتعرف تردها انت لو دنتك طول عمرك واقف على باب اللي عمل معك المعروف ده خلاص مسلا على سبيل المسال
انت ما كنتش من اهل الاستقامة حضرتك ما كنتيش من اهل الاستقامة وكنت في في مكان بعيد اوي. خلاص في واحدة ربنا سبحانه وتعالى ارشدها وجعلها سببا في هدايتك دي صنعة ليكي معروف
انتم عارفين المعروف اللي عملته لك ايه معروف يا جماعة انك ممكن تخشي الجنة بدون حساب معروف انك ما تشوفيش النار معروف معروف ان بدل ملائكة سود الوجوه كانت هتدخل ملائكة هتبيض الوجوه
بدل ما يبقى القبر يضيق عليك ان القبر يكون روضة من رياض الجنة؟ طب المعروف ده هترده ازاي عشان كده يا جماعة لو ظللت طول عمرك آآ حاسس ان في جميل
انت مش قادر تسده للرموز والافاضل اللي بينوا لنا الحق وعلمونا عشان كده يا جماعة وانت بتتكلم على اخطاء الكبار لازم تكون مؤدب ده مش معنى كلامي انا ما بقولش ما تردش انا بقول اهو بتكون مؤدب. يعني تقول بس يكون فيه رقي
في ناس كده بتحس ان هي منفسنة في ناس كده بتخلص عيوبها النفسية في الرد على حد من الايه الفضلاء تلاقي كده ايه يعني احد الفضلاء قال كلام خلاف الاولى فقهيا
تلاقي طريقة الردود وطريقة التعرية. ده الخطأ لأ دي مش مش طريقة نبوية دي مش طريقة الوحي ده مش الرقي والادب ولا بعيد بقى عن الكلام ده كله ولا ده رد انسان يشعر ان هؤلاء لهم جميل عليه
ونفس الكلام بقى الرد على الام آآ طريقة الكلام مع الام. طريقة الكلام مع الاب انت ما تعرفش ابويا عمل فيا يوم والله خرجوك مسلمة يكفي ان مامتك خلتك تعرف ان في حاجة اسمها صلاة قومي صلي يا بسنت
يكفي ان باباك عرف حبيب قلبي ان ده عيد ما ينفعش تعمل كزا. اتق الله في حاجات كتيرة جدا اه غلط ربنا يهدينا ويهديهم بس اوعى تنسى الجمايل الكبيرة في اخطاء ضخمة وقعوا فيها اه بس في حاجات كلية
ما تنساهاش فكان من عادة النبي ان اللي يصنع ليه معروف يرد له صلى الله عليه وسلم يقول وقد احب ان يجازيني على خدمتي له. ما انا قاعد اخدمه فحب ان يزيني
طب يا جماعة ربيعة خدم النبي صلى الله عليه وسلم والنبي شافه فحب يخدمه فمن سيخدم فمن سيرد المعروف الذي يفعل تجاه رسول الله وسنة رسول الله بعدما مات رسول الله
يتولى صناعة المعروف لك رب محمد رب النبي صلى الله عليه وسلم. انك النهاردة انت ممكن تبقى زي ربيعة وتبقى واقف في خدمة سنة النبي صلى الله عليه وسلم وسيرة النبي صلى الله عليه وسلم ومهتم ان كل اللي حواليك يعرفها
وينشغل بها ويطبقها ويطبق تبقى مسيرة هؤلاء منطلقة من سيرة آآ السراج المنير صلى الله عليه وسلم. وهو بيقول احب ان يجازيني على خدمتي فاقبل علي ذات يوم وقال يا ربيعة بن كعب
قلت لبيك يا رسول الله وسعديك لبيك يعني ايه سمعا وطاعة وسعديك يعني اسعدك الله اسعادا ده اسعاد في يا جماعة كلمات كده في اللغة جميلة يعني شف احنا كمسلمين اما تيجي تقول لواحد ايه اتفضل
يعني فيردها يقول لك ايه؟ زاد الله فضلك. نقعد فين؟ شفت الكلمة العفوية دي زاد الله فضلك. نقعد فين فكلام جميل كده تحس ان انتم اه اه احنا كمسلمين اما بنستعمل الالفاظ الجميلة ديت
بتلاقي وده لسه في البداية وبيدعي لك. فتلاقي معنى رائع جدا يعني قال لبيك يا رسول الله وسعديك قال سلني شيئا اعطه لك فهو طبعا سؤال غريب اوي. ربيعة ده يا جماعة شاب بسيط فقير
عاوز يتجوز اه سكن بتاعه متواضع. فقعد يدربها في دماغه كده. انا عاوز سكن وعاوز زوجة وعاوز بيت وعاوز. عاوز حاجات كتيرة قوي رويت قليلا اتأخرت شوية كده قاعد امال احسبها يعني واتفكر
فقال امهلني فقلت امهلني يا رسول الله لانظر فيما اطلبه منك ثم اعلمك جميل اوي يا جماعة انك تدربوا ولادكم وتدربوا الشباب تتدرب انك ازاي تعرف ترد مش عاوز ايه؟ آآ تجيب لي شاحن ايفون
يا بتهدا يا ابني انا كنت هاديك حاجة كبيرة قوي. انت زنقت نفسك زنقة وحشة ليه كده ؟ انت ما كنت تفكر عشان كده جميل انك تطلب تقول له طب ممكن استأزن حضرتك ان انا تسيبني خمس دقايق افكر
اه وانت تعلم الناس يا جماعة دربوهم على كده ضربوهم على كده. يعني واحد الملافظ سعت وان الواحد لازم يدرب اولاده على الكلام دوت وازاي يتكلم مع الكبير مش يجي كده مسلا يقول انا عاوز اسأل الشيخ سؤال يقول له اتفضل يروح ماسك السماعة
ايوة ، هو ليه كزا كزا كزا ؟ يا ابني فين ؟ سلام عليكم. ازي حضرتك؟ انا باستمتع جدا بدروس حضرتك. اسأل الله سبحانه وتعالى ربنا يحفزك ويبارك فيك. خليك كده
مؤدب كده كنت بكلم شاب كده صغير من فترة كده عنده تسع سنين فاول ما دخل قال لي السلام عليكم ورحمة الله انا بحبك في الله جدا وانا مستفيد جدا منك
هو كده فتح السكة يضحك بقى علي بقى ايه كده خلاص يعني ايه جاب لي لمس كتاف يقول لي اي حاجة انا اكيد هتجاوب معه ما هو ابن الاول ضحك علي
يعني اقصد ضحك علي يعني ايه ضحك مباح يعني فمهم قوي انك اللي قدامك ده ازاي تعرف تتكلم معه فقال امهلني يا رسول الله. فقال النبي لا بأس عليك وبقى مش ضغط لأ ده الوقتي انا وهو خلاص العرض هيفلت منك لا لا سيب المساحة
شوف هو بيقول ايه بقى وكنت يومئذ شابا فقيرا لا اهل لي ولا مال ولا سكن كان ممكن يا جماعة يعمل حاجات غلط وده انه يبرر لنفسه انا مش لقيت حد لانه ما حدش حاسس بي. عارفين الاخت اللي متجوزة دلوقتي وعندها خمس عيال؟ وكل شوية
انها تعيط مع اي خدش. ايه يا بنتي في ايه؟ انتم مش حاسين بي؟ انا امي ماتت وهي في ايدي. تيجي تدور على القصة؟ ويقول لك اه مامتها ماتت من حوالي سبعتاشر سنة وكانت
هي اللي معها في المستشفى وانا ما لحقتش استمتع بامي وانا مش عاوز ايه ؟ انت هتدنك في الحتة دي ؟ انت حباها على فكرة. ميزة الحتة دي ان اسمها كعبة الضحية. وطوفي بقى حواليها بقى
وكل اما حد يروح يعمل اي حاجة تروح على طول ملتزمة ليه؟ الملتزم بتاع الباب ده وتمسك بقى فهو كان ممكن كعب يقول كده في اتنين والدهم مات واحد شاب صغير هما الاتنين كانوا صغيرين يعني
فواحد منهم بقى ميكانيكي وابتلي بشرب الايه؟ المسكرات وكده طبعا المشكلة ليس في الميكانيكي هي مهنة في الاخر خالص حلال اسأل الله ان يرزق الجميع الفكرة فين؟ في شرب المسكرات يعني
التاني ربنا فتح عليه وبقى متخصص في الفيزيا ويعني بقى ايه حاجة كده من الناس الفريدة جدا في الفيزيا يعني فالاتنين اتسألوا واحد بيقول له انت ما شاء الله بقيت كده ازاي
قال انا لما والدي مات عرفت ان انا بقيت مسئول فشلت الحمل كله وركزت التاني قال له انت ايه اللي وقعك في المسكرات؟ قال له انا ابويا مات وما لقتش حد يهتم بي
شفتم هم اتنين اهم نفس الموقف ونفس كل حاجة ده بص على المشهد ازاي؟ وده بص على المشهد ازاي ده شايف ان هو ما لوش اهل. قال لك خلاص يبقى اهل الصالحين. قرب من النبي صلى الله عليه وسلم ويبقى هو اهلي. انا ما ليش مال وما ليش سكن. سكني خلاص يبقى قريب جدا من النبي
صلى الله عليه وسلم ايه المشكلة عما اسكن في المسجد بدل ما اسكن فين؟ في وسط الجبال ووسط الاماكن الوحشة مع الشباب مش كويسين. ما ليش اهل. اهلي هيبقى ابو بكر وعمر وعثمان وعلي وطلحة وهؤلاء
وانما كنت اوي الى صفة المسجد مع امسالي من فقراء المسلمين وكان الناس يدعوننا بضيوف الاسلام. فاذا اتى احد من المسلمين بصدقة بعث بها النبي صلى الله عليه وسلم الينا
بيقول فحدثتني نفسي ان اطلب من النبي صلى الله عليه وسلم شيئا من الدنيا اغتني به من فقر واغدوك الاخرين ذا مال وزوج وولد يقول فحدثتني نفسي ان اطلب من النبي صلى الله عليه وسلم شيئا
خيرا من ايه؟ من خير الدنيا اغتني به من فقر واخذك الاخرين. نفسي يبقى زيي زي ايه؟ زمايلي ودي من ضمن الحاجات يا جماعة اللي بتبهدلكم نفسيا. انك دايما تقارن نفسك بغيرك
بتقارن نفسك بغيرك لازم تقارن نفسك بنفسك قارنش نفسك بغيرك دي خالص انك ادى انك تبص لغيرك ده جابت عربية ده باباها جاب لها موبايل ده مش عارف ايه ده راحت فين ده انت ليه داخل نفسك في الكلكعة دي
طول ما انت في الكلكعة دي هتتعب ده هو بينطق انجليزي احسن مني ده فاهم في مش عارف ايه احسن منه. ده مش عارف ايه الكلام ده كله ما بتشغلش بالك بالكلام ده. انت حط لنفسك اهداف وحاول تسعى لها. هو ده نافس نفسك
ما تنافسش بس نافس نفسك وتكون لك اهداف كويسة يعني مش نافس نفسك وتكون قاعد وتقول ايه بس انا نايم بقى وما ليش دعوة بالناس اللي بتصحى. لأ طبعا مش في الدايرة ديت
فهو بيقول انا عاوز بقى اخده كالاخرين زا مال وزوج وولد يا جماعة اما يكون معك القرآن وانت يا حبيب قلبي حافز القرآن هو معك خمس ست اجزاء وزميلك ده بينطق كل اللغات
وبيتلعسم ما بيعرفش يفتح يقرأ ذلك الكتاب لا ريب فيه والله انت معك الفردوس الارضي ومعك الاتصال السماوي معك ما لا آآ مال الدنيا كله ييجي جنبه لكن مشكلتنا ان احيانا بيكون الكنز
الكنز مفتاح الكنز في جيبك. وانت بتدور على ايه عاوز تاخد اه ضوء الليزر من زميلك. هو ده كل اللي شاغلك واحد يقول لك يا ابني مفتاح الكنز الكنز ده معك المفتاح في جيبك
لأ بس انا عاوز آآ عاوز المفتاح المصدي اللي مع زميلي ده. بتاع العجلة اللي هي العادية دي فنسأل الله العفو والعافية يقول لكني ما لبست ان قلت شوفوا يا جماعة مهارة التفكير مهم قوي انك تغزي عند ابنك مهارة التفكير لانه يفكر
يكون عنده الية تفكير يفكر تفكير صحي قال قلت تبا لك يا ربيعة تبا لك يعني بيعاتب نفسه. الهلاك لك ايه! انت رايح فين؟ ان الدنيا زائلة شفتم يا جماعة الكتير بينظر للقضية الرزق دي ان هي بطريقة هستيرية
اصل انا هقول له يا رسول الله ادعي لي ان انا اتجوز طب ما هي ديت يا جماعة انا مش هغادر الدنيا الا لما اخد نصيبي انا مش هغادر الدنيا لما اخد نصيبي انه لن تموت النفس حتى تستوفي رزقها. طب انا هقول له يا رسول الله
اه اه يسر لي ان انا اتجوز هند. هند ايه وما هي هند دي لو مكتوبة لي في الدنيا ما انا هاخدها. فييجي النبي صلى الله عليه وسلم يقول لي عاوز ايه؟ اقول له
طب ما هي دي جاية جاية فيقول ان الدنيا زائلة فانية وان لك فيها رزقا كفله الله لك فلابد ان يأتيك. طب انت عاوز ايه بقى؟ يقول والرسول هو بيقول لنفسه في منزلة عند ربه لا يرد له معها طلب
تطلب منه ان يسأل الله لك. يسأل الله لك من فضل الاخرة هات بقى الحتة التقيلة بقى فشوف دخل فين ؟ سبحان الله وطابت نفسي لزلك واستراحت له فبقول بقى نفسي
اه قالت لا انت ممكن تاخد في الدنيا ممكن لكن طب ما تاخد حاجة الاخرة احسن وفي الدنيا في كل الاحوال سواء بقى دعوة النبي صلى الله عليه وسلم ردت قدره جابته لك ولا في النهاية طب انت الدنيا دي كلها وقتها
قليل يعني شوفوا يا جماعة من يوم ما ربيعة مات عدى دلوقتي تقريبا الف وربعمية سنة هو دلوقتي لو كان اتجوز يعني لو كان طلب من نبي مسكن في حي الصفا
ونهر يجري من تحت قدمه واحلى اربع زوجات في المدينة. ومائة من ملك اليمين. وكان خد الكلام ده كله في الاخر كان زمانه فقد الرزق ده الرزق ده كان فقده من الف وربعمية سنة
صح؟ ده ولسه كمان فدلوقتي هو فين تعالوا نشوف هو ما زال في اسر دعوة رسول الله اللي خدها بقى يقول سم جئت الى النبي صلى الله عليه وسلم فقال ما تقول يا ربيعة؟
ومهم قوي يا جماعة انك تتابع اللي انت بينك وبينه ايه حوارات مش ييجي يقول وبعدين يقرب منك كده دي حاجة رابعة؟ لا ما فيش يعني آآ انا جيت يعني
ايوة مش فاهم يعني انت يعني احنا احنا كاشخاص ممكن نعمل كده. ايوة مش فاهم برضو انت تقصد ايه اصل حضرتك كان في حاجة كده امبارح طب معلش فكرني كده
فكرني انت ليه بتحسسني ان انا لست من آآ الناس اللي انت مهتم بها لا رسول الله صلى الله عليه وسلم حاشاه لا يكون هكذا ابدا. لازم انت تكون ايه في سقف الاولويات
كل الصحابة كانوا بيحسوا كده فقال له ما تقول يا ربيعة؟ فقلت يا رسول الله اسألك ان تدعو لي الله ان يجعلني رفيقا لك في الجنة انا عاوزك انا بس
ازا كان انا في الدنيا ومش عاوز اسيبك فانا بديت افكر افكر افكر بس جت صحبة صالحة اكون معك فالنبي صلى الله عليه وسلم قال لأ لأ لأ دي كلمة كبيرة دي اكبر من قلبك وعقلك
واهتماماتك وطموحاتك. فقال له النبي من اوصاك بزلك؟ لأ انت تعال بقى قل لي انت مين اللي جابك الجملة دية عاوزين تعرفوا قيمة الجملة دي اعملوا مسح شامل كده لاولادكم وقرايبكم ان انتم تعرفوهم
رمضان كله حياتهم كلها. كل الشباب اللي سنهم تالتة اعدادي وانت نازل اكتشف كم واحد منهم في رمضان وهو ساجد ليلة سبعة وعشرين او ليلة تسعة وعشرين الليالي الفردية وقال اللهم ارزقني رفقة رسول الله في الجنة
تعرف ان ديت طلب ناس كبيرة دي مش طلبات الناس الصغيرة عشان كده النبي صلى الله عليه وسلم قال له من اوصاك بذلك فقلت لا والله ما اوصاني به احد ولكنك
حين قلت لي سلني اعطك حدثتني نفسي ان اسألك شيئا من خير الدنيا ثم ما لبست ان هديت الى ايثار الباقية على الفانية يعني الاخرة على الدنيا. فسألتك ان تدعو لي بان اكون رفيقا في الجنة
شوف يقول ايه بقى فصمت النبي طويلا سكت النبي صلى الله عليه وسلم ثم قال اوغير ذلك يا ربيعة؟ طب ما نشوف حاجة تانية عربال هو ايه خلص ربيع رشق. اول ما شاف كده ده شكلها عجبت النبي
وكمان بيسألني ودي طريقة من طرق ان النبي صلى الله عليه وسلم يجعله يستوثق فيها اكتر. يعني يستشعر كده ابنك بيقول لك ايه آآ بتقول له انت عاوز ايه فيروح هو يقول لك انا عاوز ايه
انا عاوزك نروح عند محل كزا ونجيب كزا فتروح انت بقى ايه باصص كده باندهاش لأ لأ ده مش طلبك انت. انت في حد قال لك صح شكل فيه حد قال لك ده مستحيل يكون تفكيرك لا يقول لك ده انا اللي قايل
انت اللي قايل فتروح باصص كده وانت مبتسم جدا وفي غاية يعني من الانبهار وبعدين تقول له ايه طب ما نشوف حاجة تانية فهو اصلا بيروح ماسك بايده وسنانه يقول لك لا هي دي بقى
فيستوثق فيها اكتر ويتمسك بها اكتر فشوفوا النبي صلى الله عليه وسلم لما يعني بهذه الاسئلة يزيد ربيعة تمسكا وجمالا. فقال وغير ذلك يا ربيعة قلت كلا يا رسول الله فما اعدل بما سألتك شيئا. خلاص
قفلت دماغي انا ما عدتش فاكر حاجة اصلا يا رسول الله. انا ما عدتش مش فاهم اصلا. مش فاهم انت بتقول ايه انا خلاص دماغي قفشت لا اعدل لا اساوي اي شيء
مع سبحان الله هل انت ممكن تكون دي دعوتك هل انت ياللي سامعني وهل انت ياللي سامعاني ممكن تكون دي دعوتك دعوتك ممكن انت كده تكوني بنت في اولى سانوي ودي دعوتك
وتقولي لا اعدل بها شيئا ان اكون رفيقة فاطمة بنت محمد تقول له كده تقول له يا رب انا عاوزة اكون هي دي سبحان الله! هو ممكن يجي لك في المنام
ان في ملك او النبي صلى الله عليه وسلم يقول لك سليني عاوزة ايه في بعض الناس ممكن يقولوا ايه؟ ان زوجي محمد يرضى يغير الشاشة محمد يغير الشاشة اه في ناس ممكن يكون دي طموحها في المنام
طموحها في المنام ان ماما ما تضغطش علي في المزاكرة ده طموحك يا سبحان الله وممكن انت تشوف بقى النبي صلى الله عليه وسلم يقول لك سلني بتقول له يا رسول الله
مرافقتك في الجنة طيب في حاجة تاني طيب لأ قول حاجة تانية او غير زلك تقول له لا اعدل بها شيئا مين اللي يعمل كده يا جماعة تتوقعوا صفات مين اللي يعمل كده
بيكون عامل ازاي ده في الدنيا في الصحيان بيكون عامل ازاي فده بيكون في الصحيان عامل ازاي يكون مشغول به يكون مهموم به يقول لك من جمال الازان ان بيزكرني بالنبي العدنان صلى الله عليه وسلم. بيقول لك الازان ده ميزته ان هو كل شوية يقول لي محمد رسول الله. محمد رسول الله. صلى الله عليه وسلم
فقال له النبي ازا انت محتاج شغل ما هي دي درجة عالية بقى فبما ان هي درجة عالية انت لازم تدفع فلازم انك تشتغل معي مش بمجرد عارف بعض الناس يقول لك ادعي لي يا شيخ. يعني يقول لك ادعي لي يا شيخ يعني بص يقول لك ادعي لي يا شيخ وهو سايب المسجد وماشي. خد تعال طيب. انا هدعي لك اه بس انت
انت لازم تعمل شغل. ادعي لي ان ربنا يوفقني. ادع لي ان ربنا يجعلني كده انا ومامتي علاقتنا كويسة. ايوة بس حضرتك لازم تتحركي يعني غيرك يدعي وانت تتحركي لأ انا عاوزة الموضوع يخلص بينك وبين ربنا
يعني وانت هتعملي ايه؟ لا انا ما ليش دعوة يعني انت خلصه بينك وبين ربنا ويا رب آآ زوج فلانة وآآ فلانة ديت تبقى كويسة وفلان ده يبقى كويس وانا مستنية بقى ايه نتيجة الدعوة
لأ طبعا ده لو كان محمد هو الذي يدعو لك هيشغلك ، قال اذا اعني على نفسك. نفسك ديت عاملة زي الحاجز احنا عاوزين عارفين القفز بتاع الحواجز بتاع الاحصنة الحصان ده
فاحنا عاوزين نقفز حوافز الحاجز ده فنفسك دي حاجة عاوزين بقى ايه تيجي عليا معاك عني على نفسك بكسرة السدود وكسرة السجود تجعلك مرافق للنبي. يعني ايه كسرة السجود يعني نوافل قيام ليل عشان كده ميزة التراويح يا جماعة بتقربك من مرافقة النبي صلى الله عليه وسلم. التراويح عندي عبارة عن ايه؟ التراويح اه التراويح يعني مرافقة محمد صلى الله
بتقربني من الهدف ده لان فيها ايه سجدات كتيرة فعشان كده بقى ده الشيخ بيصلي بسرعة يا سيدي ما انت كل سجدة بتقرب من حبيبك فيبدأ السجود مرحلة ايه؟ اقتراب
فجعلت ادأب في العبادة لاحضى بمرافقة رسول الله في الجنة كما حظيت بخدمته وصحبته في الدنيا. قلت بس هي دي خلصنا كده بقى ؟ لأ ما هو قال لك لازم المعروف بتاع محمد يكون ده له حاجة كبيرة اوي. كده خلاص الموضوع انتهى؟ لأ طبعا هيسيبه النبي؟ لأ طبعا ما سابوهوش
هيعمل ايه بقى؟ يبدأ يسأله سؤال تاني ويخش معه بقى في تفاصيل حياته الشخصية ويبدأ بقى ايه خلصنا موضوع الايه؟ طلباتك اه. طب تعال بقى الا تتزوج يا ربيعة؟ الله الله الله ده دخلنا في منطقة تانية خالص
ده انا كنت ممكن اطلب الزواج يا رسول الله ده انا سبته لأ انا هنكشك بقى واجيبك هنا. الا تتزوج يا ربيعة الطبيعة طبعا هيكون في زهول جدا وهيبدأ يرد على النبي صلى الله عليه وسلم هنشوف موضوع الزواج ده هيحصل فيه ايه
ده اللي هنقوله المرة الجاية ان شاء الله. هل ربيعة تزوج؟ ولا قال له لا يا رسول الله مش عاوز اتزوج؟ وهل النبي صلى الله عليه وسلم هيساعده في موضوع الزواج ده ولا ايه؟ ده اللي هنعرفه المرة الجاية
ان شاء الله. جزاكم الله خيرا. واسأل الله ان يرزقني واياكم التأسي بهؤلاء. وحسن العمل وحسن الخلق وحسن الختام. جزاكم الله خيرا